b'\n_START_ARTICLE_\nLietuvos verslo kolegijos Apskaitos ir teis\xc4\x97s katedra\n_START_PARAGRAPH_\nVakar\xc5\xb3 Lietuvos verslo kolegijos Apskaitos ir teis\xc4\x97s katedra (VLVK TK) - buv\xc4\x99s Vakar\xc5\xb3 Lietuvos verslo kolegijos (VLVK) strukt\xc5\xabrinis padalinys; Teis\xc4\x97s katedra. Veiklos sritys - teisinis \xc5\xa1vietimas (teis\xc4\x97s d\xc4\x97stymas), teis\xc4\x97s mokslin\xc4\x97 veikla (tyrimai, straipsni\xc5\xb3 publikavimas ir kt.). Pagrindin\xc4\x97 studij\xc5\xb3 programa - Teis\xc4\x97._NEWLINE_Adresas: \xc5\xa0ilut\xc4\x97s pl. 2, LT-91110, Klaip\xc4\x97da.\n_START_SECTION_\nIstorija\n_START_PARAGRAPH_\n2009 m. rugs\xc4\x97jo 1 d. \xc5\xa0iauli\xc5\xb3 fakultetas (remdamasis Lietuvos Respublikos \xc5\xa1vietimo ir mokslo ministro \xc4\xafsakymu 2009 m. rugs\xc4\x97jo 28 d Nr. ISAK-1929) prad\xc4\x97jo vykdyti Teis\xc4\x97s ir Buhalterin\xc4\x97s apskaitos kolegines studijas. Reorganizavus VLVK vietoje \xc5\xa0iauli\xc5\xb3 fakultete veikusi\xc5\xb3 Humanitarini\xc5\xb3 moksl\xc5\xb3 ir Socialini\xc5\xb3 moksl\xc5\xb3 katedr\xc5\xb3 AT sprendimu buvo \xc4\xafkurtos naujos - Administravimo katedra (kuruojanti vadybos ir verslo administravimo studij\xc5\xb3 krypties studij\xc5\xb3 programas) ir Apskaitos ir teis\xc4\x97s katedra (kuravusi Teis\xc4\x97s, Buhalterin\xc4\x97s apskaitos ir Ekonomikos studij\xc5\xb3 programas). Pastaroji v\xc4\x97liau buvo panaikinta. Teis\xc4\x97s dalyk\xc5\xb3 d\xc4\x97stytojai per\xc4\x97jo \xc4\xaf Bendr\xc5\xb3j\xc5\xb3 dalyk\xc5\xb3 katedr\xc4\x85 (\xc5\xa1i \xc4\xafkurta 2002 m.)._NEWLINE_Teis\xc4\x97s d\xc4\x97stytojai (2010 m.) - asistentai J. Paulionis (Teis\xc4\x97s pagrindai), J. Stanevi\xc4\x8dien\xc4\x97 (Teis\xc4\x97s pagrindai), M. Urbonavi\xc4\x8dius (Verslo teis\xc4\x97), M. Ignatjevas (Verslo teis\xc4\x97).'